YI 
cuiidum familias distribui haud brevi temporis spatio potuerat, 
facile cognovi, mihi soli opus suscepturo vires facultatesque 
ad examinandas describendasque omnes non esse suffecturas, 
maxime quum publici muneris officiis turn perquam occupatus 
otium , quo tantum opus perficerem , non haberem. Prae- 
terea censui, in illustrandis tot plantis fore, ut conjuncta opera 
virorum in hoc negotio versatorum, quorum pro suo quisque 
commodo familias sibi describendas eligeret, non minus ad au- 
gendam doctrinam quam ad opus celerius absolvendum conferret. 
Quod consilium a plerisque viris rei botanicae peritis etiam 
extra fines Germanicos est comprobatum. Nam praeter eos vi- 
ros doctos, quos ipse invitaveram, multi rei herbariae cultores, 
Clarissimi Preissii rogatu arcessituque commoti *), sese in opere 
edendo mecum laborare velle ultro professi sunt, ita ut, quam- 
quam majorem plantarum partem, quam antea describendam 
mihi elegeram, aliis tradebam, unicuique satis dare non possem. 
Quibus omnibus viris spectatissimis pro liberalitate et benevo- 
lentia mihi exhibita, pro insumpto studio et diligentia plurimas 
ago gratias. Nomina hie enumerare non attinet, singulis enim 
operis partibus, cui summae laudi sunt et decori, praescripta 
reperiuntur. 
Etiamsi certa quaedam ratio, qua omnes familiae determi- 
narentur et explicarentur, a me proposita, a reliquis comprobata 
minus esset, tamen a me non potuit impediri, quin in expositio- 
nis genere inter singulos commentarios discrepantiae passim con- 
spicuae essent. Cujus varietatis caussa partim quidem in ingenio 
singulorum scriptorum, quorum alii accuratiore et uberiore, 
alii concisiore scribendi genere delectantur, partim vero et in 
exemplarium natura, quae hand semper eadem erat, est sita. 
*) In ephemeritlibua Florae 1842 No. 34. 
